KISAH BISA
Oleh: Saiful Hadi, Gambut
Yang bangaran Roni ni badiam di kampung di ujung banua situ, jauh banar dari Banjarmasin. Pas hari itu inya handak ka Banjarmasin naik mutur taksi. Nangaran 3 tahun sAkali hanyar maliat muha Banjarmasin, pas ka BJM liwar aksinya tupang panampilan, rambut basamir, bakaca mata, HP di tangan kada sing lapasan ha pulang, pukuknya habis gaul tupang.
Pas sampai di BJM babuat ka taksi kuning, “Handak ka Ramayana” ujar. Di taksi kuning duduk di muka tatai supir, pas rahatan di jalan mancium bau kantut, balalu batakun wan supir, “Pir unda kah bakantut..?” (kisah bapandir pakai unda nyawa jua nih). Panumpang di balakang kurihingan mandangar. Ujar supir manyahuti, “Dirasa rasa ha nyawa situ, jangan batakun wan unda mun nyawa marasa bararti nyawa tu nang bakantut.” Mandarau tatawaan panumpang di balakang.
wkwkwkwkw
ind_Latn ind_Latn bjn_Latn bjn_Latn hrv_Latn